Катэхізіс Каталіцкага Касцёла тлумачыць: “Здзяйсненне сакрамэнтаў выткана з знакаў і сімвалаў. Згодна з Божай педагогікай збаўлення, іх значэнне ўкаранёна ў справе Стварэння і ў чалавечай культуры, удакладнена ў старазапаветных падзеях і адкрываецца ва ўсёй паўнаце ў асобе і справе Хрыста. У жыцці чалавека знакі і сімвалы займаюць важнае месца. Чалавек, будучы адначасова істотай цялеснай і духоўнай, успрымае і выказвае духоўныя рэальнасці ў знаках і матэрыяльных сімвалах. Як істота сацыяльная ён мае патрэбу ў знаках і сімвалах, каб мець зносіны з іншымі – з дапамогай мовы, жэстаў, учынкаў. Тое самае – у яго адносінах з Богам.